|  |
| --- |
| **PROGRAM****Konferencije „Izazovi u procesu usklađivanja zakonodavstva s pravnom tekovinom EU“** |
| **Datum:** | 6. februara 2024. godine |
| **Mjesto:** | Hotel HILTON, Podgorica, sala „Princeza Jelena“ |
|  |
| **09:00-09:30** | Registracija učesnika |
| **09:30-10:00** | **Predstavljanje projekta “Centar za strateško-pravno savjetovanje za Crnu Goru” (*Policy and Legal Advice Center for Montenegro* - PLAC)**Uvodni govori: * *Dr Predrag Zenović, glavni pregovarač*
* *Laura Zampeti, Delegacija Evropske unije u Crnoj Gori*
* *Tatjana Tomić, tim liderka projekta PLAC*
 |
| **10:00-10:30** | *Pauza za kafu* |
| **Panel diskusija o usklađivanju zakonodavstva s pravnom tekovinom EU**Moderatorka: Tatjana Tomić, tim liderka projekta PLAC |
| **10:30 – 10:50** | **Uvodni govor - Usklađivanje zakonodavstva s pravnom tekovinom EU u Crnoj Gori*** *Slavica Bajić, sekretarka Sekretarijata za zakonodavstvo*
 |
| **10:50-11:10** | **Prvi rezultati analize nedostataka u procesu usklađivanja zaknodavstva s pravnom tekovinom EU u okviru aktivnosti projekta PLAC*** *Zvezdan Čađenović, ekpert na projektu*
 |
| **11:10-12:00** | **Izazovi u usklađivanju zakonodavstva s pravnom tekovinom EU – primjer Hrvatske** * *Dubravka Vlašić Pleše, ekspertkinja na projektu*
 |
| **12:00-12:30** | **Ključni elementi završne faze pregovaračkog procesa*** *Ružica Gelo, ekspertkinja na projektu*
 |
| **12:30-13:30** | *Ručak* |
| **13:30-15:00** | **Diskusija**  |

Na panel diskusiji će izlagati:

***•Slavica Bajić, sekretarka Sekretarijata za zakonodavstvo***

*Slavica Bajić je pravni stručnjak s 40 godina iskustva. Već 15 godina u Sekretarijatu za zakonodavstvo radi na rukovodećim funkcijama, učestvovala je u izradi Pravno-tehničkih pravila za izradu propisa koje je Sekretarijat za zakonodavstvo utvrdio 2010. godine, a čiji su sastavni dio Smjernice za usklađivanje propisa Crne Gore sa pravnim poretkom Evropske unije, i koautorka je Monografije „Sekretarijat za zakonodavstvo 1968–2018. – Institucionalni razvoj i uloga Sekretarijata za zakonodavstvo u stvaranju prava i unapređenju pravnog sistema Crne Gore“. Sarađivala je i objavila više radova na različite pravne teme u pravnim časopisima i autorka je brojnih radova koji se tiču rodne ravnopravnosti i koautorka Komentara Zakona o rodnoj ravnopravnosti. Kao sekretarka Sekretarijata za zakonodavstvo upućena je u sve korake usklađivanja pravnog sistema Crne Gore sa pravnim sistemom EU i svakodnevno se u radu srijeće sa izazovima u tom procesu.*

*•****Zvezdan Čađenović, ekspert na projektu PLAC***

*Zvezdan Čađenović je pravni stručnjak s izvrsnim poznavanjem institucionalnog okvira za usklađivanje zakonodavstva u Crnoj Gori, te značajnim neposrednim iskustvom u usklađivanju crnogorskog zakonodavstva sa pravnom tekovinom EU i praktičnoj primjeni i sprovođenju primarnog i sekundarnog zakonodavstva EU u zemljama kandidatima i potencijalnim kandidatima, uključujući iskustvo u aktivnostima izgradnje institucionalnih i administrativnih kapaciteta. Proteklih 15 godina radi kao pravni stručnjak na EU projektima podrške pristupnom procesu u Crnoj Gori i regiji. U okviru projekta PLAC zadužen je za aktivnost provođenja analize nedostataka u procesu usklađivanja zakonodavstva sa pravnom tekovinom EU u Crnoj Gori.*

*•* ***Dubravka Vlašić Pleše, ekspertkinja na projektu PLAC***

*Dubravka Vlašić Pleše ima značajno iskustvo od više od 20 godina na području usklađivanja zakonodavstva sa pravnom tekovinom EU, od stručnih do upravljačkih pozicija unutar hrvatske državne uprave. Aktivno je učestvovala u svim fazama uspostavljanja i prilagođavanja institucionalnog okvira za usklađivanje zakonodavstva sa pravnom tekovinom EU, od Sporazuma o stabilizaciji i pridruživanju do prilagođavanja sistema u raznim fazama pregovora i kasnijem članstvu u Evropskoj uniji. U hrvatskom pristupnom procesu obavljala je dužnost sekretarke Pregovaračke grupe i šefice radne grupe za poglavlje 1. Njena uloga unutar hrvatske pregovaračke strukture omogućuje joj pružanje sveobuhvatnog pregleda svih aspekata usklađivanja nacionalnog zakonodavstva u kontekstu pristupanja Evropskoj uniji.*

*•* ***Ružica Gelo, ekspertkinja na projektu PLAC***

*Ružica Gelo ima više od 25 godina iskustva u međunarodnim odnosima, prvenstveno povezanim  sa pregovorima o pristupanju Evropskoj uniji, usklađivanju zakonodavstva i izradi političkih i strateških dokumenata vezanih uz pristupne pregovore Hrvatske s EU. Vodila je administrativne i institucionalne reforme u Republici Hrvatskoj, a u hrvatskoj pregovaračkoj strukturi obavljala dužnost pregovarača odgovornog za nekoliko važnih pregovaračkih poglavlja. Proteklih 10 godina aktivno radi na prenošenju iskustava iz pregovaračkog procesa u državama kandidatima i potencijalnih kandidatima.*